**Årsmelding 2024**

**for Hovedutvalg for næring miljø og utvikling**

Hovedutvalget for næring, miljø og utvikling har til formål å ivareta kommunens ansvarsområder innenfor næring, miljø og utvikling.

Hovedutvalget utgjør kommunens planutvalg, naturforvaltningsutvalg, landbruksnemnd, motorferdselsutvalg og viltnemnd. Hovedutvalget treffer vedtak om tildeling av midler fra [næringsfondet](https://hammerfest.kommune.no/tjenester/samfunn-utvikling-natur-og-miljo/naring/naringsrettede-tilskuddsordninger/naringsfondet/) og [fiskerifondet](https://hammerfest.kommune.no/tjenester/samfunn-utvikling-natur-og-miljo/naring/naringsrettede-tilskuddsordninger/fiskerifondet-2/) når søknadsbeløpet overstiger kr. 50.000,- og ivaretar kommunens oppgaver og myndighet etter følgende lover m/tilhørende forskrifter:

* [Lov om eigedomsregistrering (matrikkellova)](https://lovdata.no/dokument/NL/lov/2005-06-17-101)
* [Lov om eierseksjoner (eierseksjonsloven)](https://lovdata.no/dokument/NL/lov/2017-06-16-65)
* [Lov om forpakting (forpaktingslova)](https://lovdata.no/dokument/NL/lov/1965-06-25-1)
* [Lov om forvaltning av naturens mangfold (naturmangfoldloven)](https://lovdata.no/dokument/NL/lov/2009-06-19-100)
* [Lov om friluftslivet (friluftsloven)](https://lovdata.no/dokument/NL/lov/1957-06-28-16)
* [Lov om gravplasser, kremasjon og gravferd (gravplassloven)](https://lovdata.no/dokument/NL/lov/1996-06-07-32)
* [Lov om havner og farvann (havne- og farvannsloven)](https://lovdata.no/dokument/NL/lov/2019-06-21-70)
* [Lov om forsvarlig hundehold (hundeloven)](https://lovdata.no/dokument/NL/lov/2003-07-04-74)
* [Lov om jakt og fangst av vilt (viltloven)](https://lovdata.no/dokument/NL/lov/1981-05-29-38)
* [Lov om jord (jordlova)](https://lovdata.no/dokument/NL/lov/1995-05-12-23)
* [Lov om kommunale vass -og avløpsanlegg (vass- og avløpsanleggslova)](https://lovdata.no/dokument/NL/lov/2012-03-16-12)
* [Lov om konsesjon ved erverv av fast eiendom mv. (konsesjonsloven)](https://lovdata.no/dokument/NL/lov/2003-11-28-98)
* [Lov om laksefisk og innlandsfisk mv. (lakse- og innlandsfiskloven)](https://lovdata.no/dokument/NL/lov/1992-05-15-47)
* [Lov om matproduksjon og mattrygghet mv. (matloven)](https://lovdata.no/dokument/NL/lov/2003-12-19-124)
* [Lov om motorferdsel i utmark og vassdrag (motorferdselloven)](https://lovdata.no/dokument/NL/lov/1977-06-10-82)
* [Lov om odelsretten og åsetesretten (odelslova)](https://lovdata.no/dokument/NL/lov/1974-06-28-58)
* [Lov om planlegging og byggesaksbehandling (plan- og bygningsloven)](https://lovdata.no/dokument/NL/lov/2008-06-27-71)
* [Lov om serveringsvirksomhet (serveringsloven)](https://lovdata.no/dokument/NL/lov/1997-06-13-55)
* [Lov om skogbruk (skogbrukslova)](https://lovdata.no/dokument/NL/lov/2005-05-27-31)
* [Lov om vegar (veglova)](https://lovdata.no/dokument/NL/lov/1963-06-21-23)
* [Lov om vegtrafikk (vegtrafikkloven)](https://lovdata.no/dokument/NL/lov/1965-06-18-4)
* [Lov om vern mot brann, eksplosjon og ulykker med farlig stoff og om brannvesenets redningsoppgaver](https://lovdata.no/dokument/NL/lov/2002-06-14-20)  
  (brann -og eksplosjonsvernloven)
* [Lov om vern mot forurensninger og om avfall (forurensningsloven)](https://lovdata.no/dokument/NL/lov/1981-03-13-6)

Fra Arbeiderpartiet har NMU bestått av:

Ulf-Terje Nyheim Eliassen

Elin Albrigsten som fast (fra september)

Disse har møtt som vara i perioden:

Haldis Olsen

Ingar Eira

Elin Albrigsten

Totalt har NMU hatt 11 møter og behandlet 146 saker i løpet av 2024.

Møtene har blitt avholdt på rådhuset og ett på brannstasjonen.

Arbeiderpartiet hadde en representant i NMU frem til juni. Etter ny samarbeidsavtale mellom Arbeiderpartiet, Høyre og FrP har det vært to faste representanter fra Arbeiderpartiet i NMU.

NMU behandler svært mange saker og møtene varer stort sett dagen ut (09:00-15:00). Det er godt debattklima og samarbeid på tvers av partiene, noe som gjør at det er lett å diskutere åpent og komme frem til gode løsninger.

De fleste sakene handler om dispensasjoner fra plan og bygningsloven og dispensasjon fra motorferdselsloven. Rundt regnet utgjør disse 50% av saksmengden.

Noen hovedpunkter

**Brannordning**

Brannordningen var et av de sakene NMU brukte mye tid på høsten 2024 og frem mot budsjettbehandling. Her har vi fra AP vært opptatt av å få alle fakta på bordet slik at vi kan forsvare brannordningen ved endelig behandling. Særlig med tanke på at det lå ved forslag om å styrke bemanningen ytterligere. Hammerfest kommune har vært i en utfordrende omstillingsfase mtp. ROBEK og økonomiutfordringer. Vårt syn har derfor vært at vi skal kunne stå inne for en brannordning med økte ressurser, når andre sektorer må spare. Etter mange kritiske spørsmål og konkrete saker som ble bedt om å utredes, fikk vi presentert en brannordning vi kunne stå inne for, både beredskapsmessig og økonomisk.

**Fuglenes forpleiningscamp - dispensasjon fra formål i plan, byggegrense og parkeringskrav**

Denne har vært flittig diskutert og som vi sammen med flertallet har brukt tid på. Både i form av spørsmål og løfting av sak i NMU. Særlig har vi sett dette i sammenheng med hvordan brakkerigg på Meland er benyttet i senere tid av Equinor. Der vi stilte spørsmål til hvordan denne brakkeriggen har gått fra midlertidig til permanent bruk.

Imidlertid kan dette ikke ses direkte i sammenheng med saken som ble behandlet om forpleiningscamp på Fuglenes. Selve saken handlet om dispensasjon fra formål i plan, regulert byggegrense og krav til parkering. Disse kan ikke avslås med begrunnelse om frykt for øvrig næringsliv. Imidlertid foreslo flertallet dette som tillegg til saken:

*NMU er opptatt av at kapasitet i det lokale markedet for overnatting og innkvartering utnyttes. NMU oppfordrer Equinor om å prioritere å utnytte lokal kapasitet først og deretter kapasitet i Fuglenes forpleiningscamp i hele perioden den er operativ. NMU oppfordrer Equinor om å gjennomføre jevnlige møter med aktørene innen lokal innkvartering for å sikre størst mulige lokale ringvirkninger. NMU ber administrasjonen innhente en redegjørelse fra Equinor om hvordan bruk er planlag*

**Delegering av dispensasjonssaker etter plan- og bygningsloven**

Det har vært en debatt i NMU om at en kan redusere saksmengden til NMU og redusere ressursbruk i administrasjonen, ved at færre saker om dispensasjoner går til politisk behandling, men heller behandles administrativt.

Slik det har vært går de fleste saker om dispensasjon til politisk behandling. Argumentasjonen for dette har vært at vi skal ha politisk mulighet å utøve skjønn og veie fordelene opp mot ulempene i et større perspektiv enn det en administrasjon gjerne gjør. Dette har vært en fin måte å utøve politikk for innbyggere. Gjennom et år er det gjerne mellom 2-5 saker som utvalget politisk endret en negativ innstilling til positivt vedtak for de som ønsker å bygge litt utover rammene av reguleringsplanen.

Arbeiderpartiet har også behandlet dette internt i medlemsmøter og landet på at dette er noe vi ønsker å opprettholde. Vi har også tatt dette med oss inn i diskusjonene med flertallet. Men her har det ikke vært enighet.

Forslaget fra Høyre var:

*I dispensasjonssaker der saken påklages skal disse behandles av NMU før eventuell oversendelse til Statsforvalteren. • I planleggingsmøte mellom NMU-leder og kommunedirektør avgjøres det hvilke saker som har prinsipiell karakter og skal settes på sakslista for behandling av NMU i påfølgende møte. • Endringen evalueres etter ett år.*

Mens AP, PN, SP og 1 Uavhengig ønsket å opprettholde dagens ordning.

Forslaget til Høyre fikk flertall.

**Spørsmål/saker fra AP i perioden:**

* Finnes det kommunal beredskap for eldre i helgene mtp. snøfall og holde rømningsveier fri for snø
* Hyttefelt i Kvalsynddalen som er regulert, når blir det tildelt?
* Naturforvaltning - er det på tide at vi starter en prosess med å se på hva slags områder som skal vernes for naturinngrep?
* Naturvern og oppfølging av Montrealavtalen/ Naturavtalen
* Utredning av momenter til brannordning
* Kan kommunen kreve at det bare skal være helårs reinbeite på Nordre Sørøya?

Utvalgte saker som er behandlet:

* Høringsuttalelse - Konseptvalgutredning(KVU) for transportløsninger i Nord- Norge
* Forslag til utredningsprogram for GoliatVind -høringsuttalelse
* Oppfølging av eiendom 108/446 - Fiskebruk i Kvalsund og tiltak for å redusere fare og ulempe for omgivelsene.
* Utredning av endring i status for Riksvei 94 gjennom Hammerfest sentrum til forkjørsvei.
* Tilstand for reingjerdet, utbedringsbehov og kostnadsestimat for dette
* Ny Brannstasjon, Eie eller Leie
* Planstrategi for Hammerfest 2024-2027, sluttbehandling
* Detaljregulering for Arctic Sea Hotel & Apartments - trinn 2
* Fuglenes forpleiningscamp - dispensasjon fra formål i plan, byggegrense og parkeringskrav
* Destinasjonsledelse i Hammerfest - Visit Hammerfest
* Høringsuttalelse - NOU 2024: 10 Ny motorferdsellov
* Vindkraftanlegg i Hammerfest kommune
* Behandling av planforslag til ny detaljregulering for sentrumskaiene
* Innmelding til Norske kjernekraftkommuner
* Orientering om Naturmangfoldsplan og oppfølging av Montrealavtalen/Naturavtalen
* Leie av kommunal eiendom – Stornes
* Detaljregulering for Arctic Sea Hotel & Apartments - trinn 2

På vegne av AP gruppa i NMU

Ulf-Terje Nyheim Eliassen